# Pályázati felhívás

**Az Erasmus+ programban külföldi mobilitásban részt vevő hallgatók esélyegyenlőségi kiegészítő pénzügyi támogatására**

A Sapientia Szerzetesi Hittudományi Főiskola pályázati lehetőséget hirdet esélyegyenlőséget elősegítő kiegészítő pénzügyi támogatásra azon felsőoktatásban tanuló hallgatók számára, akik Erasmus+ tanulmányi célú, szakmai gyakorlati vagy rövid távú mobilitási ösztöndíjat nyertek el.

Az esélyegyenlőségi támogatás célja, hogy a kiegészítő támogatás segítségével egyenlő lehetőséget biztosítson az egészségügyi, kulturális, társadalmi, gazdasági vagy földrajzi akadályokkal küzdő kiutazó hallgatóknak, hogy részt vehessenek Erasmus+ felsőoktatási mobilitásban.

## Kik pályázhatnak?

Az Erasmus+ programban tanulmányi célú, szakmai gyakorlati vagy rövid távú mobilitási programra pályázó vagy azt elnyert, hazai felsőoktatási jogviszonnyal rendelkező hallgatók. A pályázás időpontjában már lezárult mobilitásra visszamenőleges támogatás nem igényelhető.

## A támogatás összege

**Tanulmányi célú mobilitás** és **szakmai gyakorlati mobilitás** esetén **havi 250 euró**.

**Rövid távú hallgatói mobilitás esetén** egyszeri **100 euró** (1-14 nap hosszúságú mobilitás esetén), illetve **150 euró** (15-30 nap hosszúságú mobilitás esetén) az elnyert Erasmus+ alapösztöndíjon felül.

A kiegészítő támogatást a küldő felsőoktatási intézmény folyósítja az alapösztöndíjjal együtt.

## A pályázás módja

A pályázati anyagot **számítógéppel kitöltve, a megadott űrlapon** kell benyújtani **elektronikusan**, **az** [**erasmus@sapientia.hu**](mailto:erasmus@sapientia.hu) **e-mail címre**.

**Benyújtandó dokumentumok:**

* **Hiánytalanul kitöltött** egyéni pályázati űrlap elektronikus verziója (xlsx fájl)
* A kötelező alátámasztó dokumentum(ok) aláírt (digitálisan, vagy nyomtatott és szkennelt) verziója
* Az egyéni pályázati űrlap aláírt (digitálisan, vagy nyomtatott és szkennelt) verziója

Érvényes pályázat kizárólag a megadott pályázati űrlapon nyújtható be a kötelező melléklettel együtt.

(**Figyelem!** Az egészségügyi akadályokkal küzdők [Az Erasmus+ programban részt vevő fogyatékossággal élő vagy tartósan beteg hallgatók, illetve munkatársak kiegészítő pénzügyi támogatásának felhívásában](https://erasmusplusz.hu/erasmus_kiegeszito_tamogatasok_hallgatoknak/fogyatekkal-elo-vagy-tartosan-beteg-hallgatok-kiegeszito-tamogatasa) foglaltaknak megfelelően nyújthatnak be pályázatot, szintén az [erasmus@sapientia.hu](mailto:erasmus@sapientia.hu) címen.)

**Fontos tudnivaló! Amennyiben a pályázó a felsorolt szempontok közül többre is jogosult, ezt jelölheti, de *elegendő csak egyet igazolni* a kiegészítő támogatásra való jogosultság megállapításához.**

## Pályázati határidő(k)

**Benyújtási határidő:**

* a tanév második félévben kiutazók számára: **2023. november 15.**
* a nyári hónapokra és a következő tanév első félévében kiutazók számára: **2024. április 15.**

A pályázatok bírálatát és a jogosultság megállapítását a küldő felsőoktatási intézmény végzi. Az elbírált kérelmek támogatásáról a küldő felsőoktatási intézmény dönt. A pályázat eredményéről az intézmény a benyújtási határidőt követő **30 napon belül** tájékoztatja a hallgatót.

Amennyiben több hallgatói kérelem érkezik, mint a rendelkezésre álló keret, az intézmény saját hatáskörben dönthet a kiegészítő támogatási pályázatok támogatásáról.

Bővebb információért kérjük forduljon az intézményi Erasmus+ koordinátorhoz a [kek.emerencia@sapientia.hu](mailto:kek.emerencia@sapientia.hu) címen.

**Az esélyegyenlőségi kiegészítő támogatás szempontrendszere, és a benyújtáshoz szükséges igazoló dokumentumok[[1]](#footnote-1)**

|  |  |  |
| --- | --- | --- |
| **Az esélyegyenlőségi szempont megnevezése** | **Az esélyegyenlőségi szemponthoz tartozó alszempontok** | **Igazoló dokumentumok** |
| 1. **Egészségügyi akadályok** | 1. Fogyatékkal élő vagy tartósan beteg hallgatók kiegészítő támogatása (A havi 250 eurót *meg nem haladó* támogatási igény esetén nem szükséges tételes igénylés ill. elszámolás)[[2]](#footnote-2) | Kórtörténeti összefoglaló vagy háziorvosi/szakorvosi igazolás, ami alátámasztja és hitelesíti a kórtörténeti összefoglalót, igazolja a betegség, fogyatékosság meglétét. |
| 1. **Oktatási és képzési rendszerekkel kapcsolatos akadályok** | 1. Esti vagy levelező szakos hallgatók | Bármilyen hivatalos intézményi irat másolata, amiből a képzési tagozat megállapítható. |
| 1. A felsőoktatási intézménybe való jelentkezés során hátrányos vagy halmozottan hátrányos helyzetű hallgatóként többletpontokat kapott | A küldő intézmény által kiállított igazoló dokumentum. |
| 1. **Társadalmilag sérülékeny csoportok** | * 1. Magyarországon elismert nemzeti vagy etnikai kisebbséghez tartozó hallgatók, különösen a roma etnikai kisebbség tagjai. | A mobilitásban résztvevő hallgató nyilatkozata arról, hogy a magyarországi nemzetiségek egyik csoportjához tartozik. |
| * 1. A származási országukban kisebbségként élő határon túli magyar hallgatók. | A mobilitásban résztvevő hallgató nyilatkozata arról, hogy magyar kisebbség tagjához tartozik. |
| * 1. A magyar állam által elismert menekült-státusszal rendelkező hallgatók. | A menekült státuszt igazoló határozat másolata. |
| 1. **Társadalmi akadályok** | 1. A pályázó legalább egyik szülője/gondviselője nem rendelkezik középfokú iskolai végzettséggel. | A mobilitásban résztvevő hallgató nyilatkozata a szülők legmagasabb iskolai végzettségéről. |
| 1. A pályázó szülő / gondviselő. | Az eltartott gyermek(ek) anyakönyvi kivonata és a mobilitásban résztvevő hallgató nyilatkozata az általa eltartott gyermek(ek)ről. |
| 1. Az állami ellátórendszerbe tartozó vagy onnan kikerült hallgatók (pl. gyermek-otthonban, lakásotthonban vagy nevelőszülőknél nevelkedett hallgatók, vagy utógondozó ellátásban részesült hallgatók). | A szociális bentlakásos intézménybe történő elhelyezésről szóló nyilatkozat. |
| 1. Árva/félárva hallgatók. | Az elhunyt halotti anyakönyvi kivonata, a holttá, illetve eltűntté nyilvánítás esetén: az elhunyt személyt halottnak vagy eltűntnek nyilvánító bírói döntés, ezen felül a mobilitásban résztvevő hallgató nyilatkozata arról, hogy árva/félárva. |
| 1. Nagycsaládban élő hallgatók (a pályázó hallgatónak 2 vagy több, vele egy háztartásban élő testvére van). | A mobilitásban résztvevő hallgató nyilatkozata a családban eltartott gyermekek számáról. |
| 1. **Gazdasági nehézségek** | 1. Bursa Hungarica Tanulmányi Ösztöndíjban részesül vagy részesült. | A vonatkozó szervezet által kiállított igazoló dokumentum. |
| 1. Rendszeres vagy rendkívüli szociális ösztöndíjban részesül vagy részesült. | A vonatkozó szervezet által kiállított igazoló dokumentum. |
| 1. HÖOK Mentorprogram kedvezményezett hallgatója (volt). | A vonatkozó szervezet által kiállított igazoló dokumentum. |
| 1. „Út a felsőoktatásba” – „Út a diplomához” pályázat kedvezményezett hallgatója (volt). | A vonatkozó szervezet által kiállított igazoló dokumentum. |
| 1. Roma szakkollégium tagja (volt). | A vonatkozó szervezet által kiállított igazoló dokumentum. |
| 1. Felsőfokú tanulmányai megkezdésekor szociális alapon iskolakezdő alaptámogatásban részesült. | A vonatkozó szervezet által kiállított igazoló dokumentum. |
| 1. Arany János Tehetséggondozó Programban támogatást nyert hallgató. | A vonatkozó szervezet által kiállított igazoló dokumentum. |
| 1. A szociális körülményekben hirtelen beállt változás esetén. Pl. az eltartó halála, munkanélkülivé válása – pl.: a COVID-19 járvány ideje alatt – eltartó tartós betegsége, balesete. | Az igazolás lehet: keresőképtelenség igazolás, álláskeresési igazolás, halotti anyakönyvi kivonat (holttá, illetve eltűntté nyilvánítás esetén az elhunyt személyt halottnak vagy eltűntnek nyilvánító bírói döntést), tartós táppénz esetén: orvosi igazolás, ezen felül a mobilitásban résztvevő hallgató nyilatkozata a szociális körülményekben beállt hirtelen változásról |
| 1. Fizetett állással rendelkező hallgatók, akik külföldi tanulmányaik, szakmai gyakorlat alatt fizetéskieséssel kell számoljanak a mobilitás időszaka alatt.[[3]](#footnote-3) | Munkáltatói igazolás, amely tartalmazza, hogy a pályázat benyújtását megelőző hat hónapban munkaviszonnyal rendelkezett. |
| 1. A pályázás idején önköltséges képzésben részt vevő hallgatók. | Intézményi irat, értesítő másolata. |
| 1. **Földrajzi akadályok** | 1. A hallgató a 105/2015. (IV.23.) Kormányrendelet által meghatározott kedvezményezett települések egyikének állandó lakosa. | Lakcímkártya másolata. |

1. A szempontok felsorolása nem fontossági sorrendet jelöl. [↑](#footnote-ref-1)
2. További részletek: [Az Erasmus+ programban részt vevő, fogyatékossággal élő vagy tartósan beteg hallgatók, illetve munkatársak kiegészítő pénzügyi támogatására](https://erasmusplusz.hu/erasmus_kiegeszito_tamogatasok_hallgatoknak/fogyatekkal-elo-vagy-tartosan-beteg-hallgatok-kiegeszito-tamogatasa). [↑](#footnote-ref-2)
3. rövidtávú hallgatói mobilitás megvalósításakor nem pályázható szempont [↑](#footnote-ref-3)